**ОТЧЕТ**

по чл. 71 от Наредба за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативни актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планински и други райони и за издаване на превозни документи за извършване на превозите за 2022 година

1. През 2022 г. няма проведени обществени поръчки, чрез които са възложени обществени услуги за безплатни и по намалени цени пътнически превози с автомобилен транспорт.
2. Действащи договори за извършване на обществени услуги за безплатни и по намалени цени пътнически превози с автомобилен транспорт:

През м. февруари 2022 г. управителят на „ЕЛ ЕФ БУС” ЕООД подаде писмено предизвестие, че желае да прекрати договорите си за възлагане на обществен превоз на пътници по линията Русе – Красен и линията Русе – Щръклево от Областната транспортна схема от квотата на Община Иваново.

Община Иваново сключи договор с „Искра Груп“ ООД с № Д-68/10.03.2022 г. за възлагане на обществен превоз на пътници по линия Русе – Красен от Областната транспортна схема от квотата на Община Иваново

Маршрутното разписание за автобусна линия Русе – Красен е с часове на изпълнение на курсовете:

- с часове на тръгване от Автогара Изток - 07:20 ч., 10:30 ч., 14:40 ч., 17:30 ч. и 19:30 ч.

- с часове на тръгване от с. Красен – 06:30 ч., 08:20 ч., 11:30ч., 15:25 ч. и 18:30 ч.

Към 31.12.2022 г. все още няма сключен с договор с фирма-превозвач по линия Русе – Щръклево от Областната транспортна схема от квотата на Община Иваново.

През 2022 г. приключи действието на договор , сключен между Община Иваново и „Геокомерс“ ООД с № Д-281/11.10.2019 г., удължен с Анекс към договор № Д-281/11.10.2019 г. след Решение № 06-03-3/13.10.2020 г. на Областния управител на Област Русе за предприемане на спешна мярка при условията на чл.5, пар. 5 от Регламент (ЕО) № 1370/2007 на Европейския парламент и на Съвета от 23 октомври 2007 година относно обществените услуги за пътнически превоз с железопътен и автомобилен транспорт и за отмяна на регламенти (ЕИО) № 1191/69 и (ЕИО) № 1107/70 на Съвета.

След Решение № 06-03-7/18.10.2022 г. на Областния управител на Област Русе се сключи нов договор между Община Иваново и „Геокомерс“ ООД с № Д-295/18.10.2022 г. за извършване на обществен превоз на пътници по автобусна линия Русе – Червен от Областната транспортна схема на Област Русе от квотата на Община Иваново по маршрутно разписание с часове на тръгване от Русе – 06.45 и 15.00 ч. и от Червен – 8.20 ч. и 16.10 ч.

1. Размер на изплатените от общината средства за компенсации и субсидии на превозвачите извършващи обществен превоз на пътници през 2022 година.

|  |  |  |
| --- | --- | --- |
| № по ред | Наименование на превозвач | Изплатени, полагащи се субсидии и компенсации за 2022 г. |
| 1. | „Искра Груп” ООД | 10 967 лв. |
| 2. | „Геокомерс“ ООД | 37 492 лв. |

**ГЕОРГИ МИЛАНОВ /П/**

***Кмет на Община Иваново,***

***Област Русе***